K O R R A L D U S

Haapsalu,		    	     17. juuni 2009 nr 341

Loa andmine triatloni korraldamiseks

Läbi vaadanud MTÜ Jalgrattaklubi Paralepa taotluse ning juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3, Haapsalu linna avaliku korra eeskirja punktist 4.3 ja haldusmenetluse seadusest Haapsalu Linnavalitsus 

k o r r a l d a b:

1.	Lubada korraldada Haapsalu linna territooriumil 21.06.2009 kella 9.00-15.00 „Haapsalu IV triatlon“.  
2.	Ürituse ajal tagab avaliku korra ja avaliku korra eeskirja täitmise MTÜ Jalgrattaklubi Paralepa (Jaan Saviir; Agu Lehemaa).
3.	Korraldajal tagada territooriumi korrashoid ja üritusejärgne koristus.
4.	Korraldus teha elektrooniliselt teatavaks Lääne Politseiprefektuuri Haapsalu politseijaoskonnale (e-mail haapsalu@laane.pol.ee), Lääne-Eesti Päästekeskuse Läänemaa päästeosakonnale (e-mail andres.liiv@rescue.ee), MTÜ-le Jalgrattaklubi Paralepa (e-mail jaan@hts.ee) ja haridus- ja kultuuriosakonnale (V.Pärnaste).
5.	Haridus- ja kultuuriosakonnal tagada avalikkuse teavitamine võistlusalast ning võimalikest piirangutest liikluses.
6.	Korraldus jõustub teatavakstegemisest.
7.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea					Erko Kalev
					Linnasekretär